b'\n_START_ARTICLE_\nTurgo turbina\n_START_PARAGRAPH_\nTurgo turbina je impulzna vodna turbina namenjena uporabi na vodnih padcih v razponu od 15 do 300 metrov. Izkoristek turgo turbine je okrog 87%, v laboratoriju so dosegli 90%._NEWLINE_Turbino je razvilo podjetje Gilkes leta 1919 kot modifikacijijo Peltonove turbine. Turgo ima nekatere prednosti: je la\xc5\xbeja za izdelavo, ne potrebuje neprodu\xc5\xa1nega ohi\xc5\xa1ja in zaradi vi\xc5\xa1je specifi\xc4\x8dne hitrosti dopu\xc5\xa1\xc4\x8da ve\xc4\x8dji vodni pretok kot Peltonova turbina istega premera._NEWLINE_Turgo turbine obstajajo v ve\xc4\x8djih izvedbah, vendar so najbolj popularne v majhnih hidroelektrarnah, kjer je cena klju\xc4\x8dnega pomena.\n_START_SECTION_\nDelovanje\n_START_PARAGRAPH_\nTurgo turbina je impulzna turbina, saj se pri prehodu pritisk vode ne spremeni. S pomo\xc4\x8djo \xc5\xa1obe je potencialna energija vode pretvorjena v kineti\xc4\x8dno. Voda z visoko hitrostjo zadane turbino, kar spremeni ve\xc4\x8dino energije v rotacijo turbinskih lopatic in pogonske gredi._NEWLINE_Turbina lahko uporablja eno ali ve\xc4\x8d \xc5\xa1ob. Hitrost turbine se ve\xc4\x8da s kvadratnim korenom \xc5\xa1tevila \xc5\xa1ob (\xc5\xa1tiri turbine prinesejo dvakratno hitrost v primerjavi z eno turbino)'